Nancy Edberg

**Nancy Fredrika Augusta Edberg** (12 Nuwamba 1832 - 11 Disamba 1892 a Stockholm) ta kasance 'yar wasan iyo ta Sweden, malama na koyar da iyo sannan kuma darekta ta gidan wanka, mace ta farko yar Sweden da ta yi aiki a waɗannan fannoni. Edberg ta kasance majagaba wajen kirkirar fasahar iyo da wasan kankara a matsayin harkokin mata a Sweden.

## Kuruciya
An haifi Nancy Edberg a ranar 12 ga Nuwamba 1832 a Ytterjärna, Södermanland, ga Johanna Ulrica Edberg da Theodor Berg, mai tara tikiti. She was taught to swim by her father. Mahaifinta ne ya koya mata yin iyo. A wannan lokacin, akwai karancin ilimin motsa jiki ga mata, daya daga cikin kadan daga cikin mata sanannu sun hada da Gustafva Lindskog, wadda ta zama malamar Sweden ta farko a ilimin motsa jiki a shekarar alif 1818. 

## Ayyuka
Nancy Edberg ta yi aiki a matsayin malama mai koyar da iyo a sabon gidan wanka da aka kafa don mata a Stockholm a 184. Wannan shi ne gidan wanka na farko da aka bude wa mata a kasar: na farko da ke Riddarhuset, an gusar da shi zuwa birnin Kastellholmen a shekara mai zuwa. A shekara ta 1851, an sanya ta mai kula da iyo a *[[Åbomska simskolan]]* (Makarantar Koyar da Iyo a Åbom), kuma daga shekara ta 1853, ta gudanar da darussan yin iyo a Djurgården. Ra'ayoyinta sun fuskanci koma-baya da dama tare da tsagumi ciki har da "shin mademoiselle tana niyyar nutsar da mutane ne?". 

Sarki Oscar I na Sweden ya ba ta lasisin don buɗe gidan wankar ta a 1856, kuma a tsakanin 1856-1858, ta gudanar da nune-nunen yin iyo na jama'a a *[[Gjörckes simskola]]* (Makarantar Koyon Iyo na Gjörcke) tare da ɗalibanta don tallafawa buɗe gidan wankan ta. Wadannan ana daukar su a matsayin nune-nunen yin iyo na farko na mata a Sweden kuma, mai yiwuwa, har ma da Turai. Ta bude gidan wankanta a watan Yulin 1859, kuma ta yi aiki a matsayin mai kula da iyo har zuwa 1866.

Louise ta Netherlands, a lokacin Sarauniyar Sweden, da 'yarta Louise (daga baya Sarauniyar Denmark) suna daga cikin ɗaliban Edberg tsakanin 1862 da 1864, tare da taimakon Hilda Petrini. Da farko ba a dauki fasahar yin iyo a matsayin cikakkiyar abunda ta dace ga mata ba, amma lokacin da Sarauniya da 'yarta suka goyi bayan ta ta hanyar halartar darussan yin iyo da sauri ya zama abin sha'awa kuma ya samu karɓuwa daga mata.

Irin wannan canjin halin ya sake faruwa a lokacin da Edberg ta gabatar da darussan da ke koyar da mata wasan kankara (1864). Da farko an yi la'akari da wannan ba daidai ba ne cewa an sanya shinge mai rufi a kusa da wurin da ake gudanar da darussan don ɓoye mata daga kallon jama'a. Lokacin da sarauniya da 'yarta da kansu suka shiga makarantar, wasan kankara da sauri ya zama abin sha'awa kuma aka yarda da shi ga mata, kuma an ja shinge. Daga cikin sauran ɗalibanta na koyon iyo akwai Gimbiyar Wales, Alexandra ta Denmark, da Sarauniyar Rasha, Maria Feodorovna (Dagmar ta Denmark). 

A yayin baje kolin yin iyon Gjörckes simskola a Stockholm a ranar 24 ga watan Agusta 1864 "Mamsell Nancy Edberg ta nuna kwarewarta a fasahar wasan iyo".

A shekarar 1865, ta gabatar da wasan iyo ga mata a Oslo a Norway,  sannan ta yi tafiya zuwa Saint Petersburg a Rasha a kan tallafin karatu da shawarwari daga ma'aurata na sarauta ga Sarkin sarakuna da Sarauniya na Rasha. Edberg ya gabatar da yin iyo ga mata a Copenhagen, Trondhjem da kuma yawancin biranen Sweden "daga Ystad zuwa Östersund".

## Rayuwar ta
Ta auri dan kasar Denmark mai suna Carl Andrésen a shekara ta 1867 (ya mutu a shekara ta 1873). An ba Edberg tarihin rayuwarta a shafi na gaba a matsayin haraji ga aikinta na majagaba a littafin mata Idun a cikin 1890. 

Nancy Edberg ta mutu tana da shekaru 60 a Stockholm a ranar 11 ga Disamba 1892. 

## Manazarta


## Haɗin waje

* Wilhelmina Stålberg:Anteckningar om svenska qvinnor
* Ossian Edmund Borg: Stockholms simsällskaps femtioårsfest 1877
* Stockholms Sjögård Maritim kultur: Skepps- och Kastellholmarna
* Claës Lundin:Nya Stockholm. (1890)
* Idun (1890): Nr 15 (121)  An adana shi 2016-03-04 a 
* https://news.google.com/ jaridu?nid=336&dat=18930127&id=sxYcAAAAIBAJ&sjid=0VUEAAAAIBJ&pg=7070,50696

## Hoton

* Hoton Nancy Edberg  An adana shi 2016-03-04 a